ગાંધીધામ તાલુકાના અંતરજાળ ગામે થયેલા કામોના ગરબડ ગોટાળા અંગે ગ્રામ પંચાયતના સભ્ય દ્વારા જ અવાજ ઉઠાવવામાં આવ્યા પછી જિલ્લા કક્ષાએથી આવેલી ટીમ દ્વારા તપાસ કરવામાં આવી હતી. આ પહેલા તાલુકા પંચાયતની ગત કારોબારીમાં પણ વિગતવાર છણાવટ થયા પછી ચેરમેને સંપૂર્ણ અહેવાલ રજૂ કરવા માટે તાલુકા પંચાયતને સૂચના આપી હતી. દરમિયાન આજે મળેલી આ કારોબારીમાં અહેવાલ મુકાયો હતો પરંતુ ચેરમેને સહી કરવાનો ઇન્કાર કર્યો હતો. બંધ બારણે મળેલી બેઠકમાં શું નિર્ણય લેવાયો છે તે વિગત બહાર આવી નથી.